

|  |  |
| --- | --- |
| **ДО**  **Г-Н ГЕОРГИ СЪБЕВ**  **ЗАМЕСТНИК-МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА УПРАВЛЯВАЩИЯ ОРГАН НА ПРСР 2014-2020 г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура № BG06RDNP001-4.001**по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД 09-79 от 09.02.2018 г. на ръководителя на Управляващия орган на Програма за развитие на селските райони 2014-2020 г. е обявен прием и са утвърдени Насоки за кандидатстване по процедура № BG06RDNP001-4.001 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“. Заповедта е изменена и допълнена със Заповед № РД 09-186 от 26.02.2018 г. за поправка на техническа грешка, Заповед № РД 09-893 от 16.09.2019 г. и Заповед № РД 09-767 от 29.07.2021 г., с които е увеличен бюджета по приема и Заповед № РД 09-649 от 25.06.2021 г. за промяна на образеца на административен договор.

С писмо № 10-779/28.07.2021 г. Държавен фонд „Земеделие“ представи предложения за промяна на чл. 18, ал. 3, т. 4 от образеца на административен договор, като посочва, че по този начин ще се улесни изпълнението на сключените административни договори по подмярка 4.2. Също така, ДФ „Земеделие“ изразява становище, че в ситуация, при която се променя броя на точките по критериите за подбор, по които проектното предложение на бенефициента е било оценено, без това да води до получаване на по-малък брой точки от минималния брой на точките, за проектни предложения със сключени административни договори по съответната процедура чрез подбор, не се нарушават принципите по чл. 29, ал. 1 от ЗУЗЕСИФ. С цитираната разпоредба се възпрепятства възможността да се одобряват искания за изменение на административния договор, което от своя страна води често до невъзможност за изпълнение на договорните задължения и респективно до неизпълнение на административните договори. С писмо № 10-807/ 06.08.2021 г. Държавен фонд „Земеделие“ допълни своите предложения за промяна на административния договор в същата посока по отношение текстовете за намаляване на размера на безвъзмездната финансова помощ.

В допълнение, към Управляващия орган са постъпили запитвания от бенефициенти във връзка с последиците от пандемията от КОВИД-19 и невъзможността от поддържането на някои от критериите за оценка, по които е било оценено проектното предложение.

Предвид гореизложеното е подготвен проект на Заповед за изменение на Заповед № РД 09-79 от 09.02.2018 г.

Проектът на Заповед за изменение на Заповед № РД 09-79 от 09.02.2018 година на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 година, беше публикуван на електронната страница на Министерството на земеделието, храните и горите и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 1 от Закона за управление на средствата от Европейски структурни и инвестиционни фондове предлагам да издадете Заповед за изменение на Заповед № РД 09-79 от 09.02.2018 година, изменена и допълнена със Заповед № РД 09-186 от 26.02.2018 г., Заповед № РД 09-893 от 16.09.2019 г., Заповед № РД 09-649 от 25.06.2021 г. и Заповед № РД 09-767 от 29.07.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони 2014 – 2020 г., с която са утвърдени Насоки за кандидатстване по процедура чрез подбор № BG06RDNP001-4.001по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от ПРСР 2014 - 2020 г.

С уважение,

